Fondumo Reĝo Baudouin

La Fondumo Reĝo Baudouin (, ) estas sendependa kaj pluralisma fondumo, aktiva en Belgio kaj je internacia nivelo kiu kolektas donacojn kaj distribuas ilin super diversaj projektoj. Tiamaniere la Fondumo volas kontribui al pli da justeco, demokratio kaj respekto al diverseco, kun specifa atento al la temoj de malriĉeco, heredaĵo, filantropio, sano kaj migrado.

La fondumo organizas debatojn pri gravaj sociaj temoj kaj komunikas la esplorrezultojn en formo de publikaĵoj (senpagaj). La fondumo klopodas instigi al kunlaboro kaj al filantropio en Belgio, en Eŭropo kaj je nivelo internacia. Ĝi agadas en Eŭropo (ĝia ĉefsidejo estas en Bruselo), sed ankaŭ agadas en Usono, Kanado, Afriko.

 Projektoj kaj enspezoj 
Ĝi intencas fari pozitivajn ŝanĝojn en la socio kaj investi en projektoj aŭ individuoj, kiuj inspiras aliajn. Ĝia moto estas "Agi kune por pli bona socio".

Krom la enspezo de la propra kapitalo kaj la donaco de la Belga Nacia Loterio, ekzistas ankaŭ la enspezo de Fondumoj kaj Fondusoj de individuoj, asocioj kaj kompanioj. La Fondumo Reĝo Baudouin ankaŭ ricevas donacojn kaj testamentaĵojn(nl) Stichting Koning Boudewijn ricevas la plej grandan parton de mono de testamentaĵoj, Het Laatste Nieuws, la 5-an de oktobro 2021. .

En 2021, la Fondumo Reĝo Baudouin kaj la Fondusoj kiujn ĝi administras donis EUR 132 541 857 en subteno al projektoj de 1 448 individuoj kaj 3,508 organizaĵoj. La buĝeto de la fondaĵo kreskis senĉese, fine de 2019 la fondumo administris unu miliardon da eŭroj(nl) Jarraporto 2019, KBF.

 Agokampoj 
La agokampoj de la fondumo Reĝo Baudouin estas diversaj :

 Afriko kaj evolulandoj (landoj en disvolviĝo)
 Heredaĵo
 Malriĉeco kaj socia justeco
 Socia engaĝiĝo
 Eŭropa engaĝiĝo
 Sano
 Filantropio (pere de ĝia Centro por Filantropio, pri disdono de mono por bonaj kialoj laŭ impostefikaj kondiĉoj(en) Tax-efficient giving, Friends of the College of Europe Fund’ within the King Baudouin Foundation ('Amikaro de Kolegio de Eŭropo' ene de la 'Fondumo Reĝo Baudouin'), College of Europe,  (en) Making donations from France easier  (Faciligi donacojn el Francio), Foundation King Baudouin, la 24an de junio 2019, alirite la 24an de aŭgusto 2019 ekzemple pere de eŭropa organizaĵo por transnaciaj donacoj (TGE)(en) Transnational Giving Europe )
 Demokratio
 Daŭrebla disvolviĝo

 Interna strukturo 
La fondumo estis fondita en 1976, okaze de la dudek kvin jaroj de reĝado de la reĝo Baudouin 1a de Belgio.

La prezidanto de la Fondumo Reĝo Baudouin estas Thomas Leysen. La delegita administra direktoro estas Brieuc Van Damme (ekde majo 2022). Krome ĝi laboras kun ĉirkaŭ 100 dungitoj.

 Vidu ankaŭ 
 Baudouin 1a de Belgio
 Fondumo

 Eksteraj ligiloj 
 (en,fr,nl) 
 (en) Luc Tayart de Borms, delegita administranto de la fondumo Reĝo Baudouin
 (en) Premio Reĝo Baudouin por la disvolviĝo en Afriko
 (en) Centre for Philanthropy (Centro por Filantropio)(en) DAFNE  – Donors and Foundations Networks in Europe (Donaciintoj kaj retaro de fondumoj en Eŭropo).
 (en) Transnational Giving Europe (TGE)

 Referencoj 

Kategorio:Organizaĵoj fonditaj en 1976
Kategorio:Sociala bonfarto
Reĝo Baudouin